BIGG NEWS : ಭಾರತ್ ಬಂದ್ ಬಳಿಕ ರೈಲು ತಡೆ ಚಳವಳಿ ಫಿಕ್ಸ್ ಎಂದ ರೈತ ಒಕ್ಕೂಟ ನವದೆಹಲಿ : ಕೃಷಿ ಕಾಯಿದೆ ವಾಪಸ್ ಪಡೆಯುವಂತೆ ಆಗ್ರಹಿಸಿ ನಾಳೆ ಭಾರತ್ ಬಂದ್ ಗೆ ಕಿಸಾನ್ ಯೂನಿಯನ್ ಕರೆ ನೀಡಿದೆ. ನಾಳೆ ಬಂದ್ ಬಳಿಕ ರೈಲು ತಡೆ ಚಳವಳಿ ನಡೆಸಲಾಗುತ್ತದೆ ಎಂದು ರೈತರ ಒಕ್ಕೂಟ ತಿಳಿಸಿದೆ. ಕೇಂದ್ರದ ಹೊಸ ಕೃಷಿ ಕಾಯ್ದೆ ವಿರೋಧಿಸಿ ಸಾವಿರಾರು ರೈತರು ಕಳೆದ 11 ದಿನಗಳಿಂದ ಪ್ರತಿಭಟನೆ ನಡೆಸುತ್ತಿದ್ದಾರೆ. ಸರಕಾರದ ಜತೆ ಮಾತುಕತೆ ಗಳು ಫಲಿಸದೇ ಇದ್ದಿದ್ದರಿಂದ ಪ್ರತಿಭಟನಾನಿರತ ರೈತರು ಮಂಗಳವಾರ ರಾಷ್ಟ್ರವ್ಯಾಪಿ ಮುಷ್ಕರಕ್ಕೆ ಕರೆ ನೀಡಿದ್ದಾರೆ. ಇನ್ನೂ, .ಡಿಸೆಂಬರ್ 9 ರಂದು ಕೇಂದ್ರ ಸರ್ಕಾರದ ಜೊತೆ ರೈತರ ಮಾತುಕತೆ ನಡೆಯಲಿದೆ. ಈ ಸಭೆಯಲ್ಲಿ ಕೇಂದ್ರ ಸರ್ಕಾರ ಹಾಗೂ ರೈತ ಸಂಘಟನೆಗಳು ಒಂದು ನಿರ್ಧಾರಕ್ಕೆ ಬರಲು ಸಾಧ್ಯವಾಗದಿದ್ರೆ ರೈಲು ಚಳವಳಿ ಫಿಕ್ಸ್ ಎಂದು ಹೇಳಲಾಗುತ್ತಿದೆ. ರೈಲು ಚಳವಳಿ ತಡೆಗೆ ರೈತ ನಾಯಕರು ತೀರ್ಮಾನಿಸಿದ್ದು, ಆದರೆ ಎಂದು ಈ ಆಂದೋಲನ ಮಾಡಬೇಕು ಎಂಬುದರ ಬಗ್ಗೆ ಮಾತ್ರ ತೀರ್ಮಾನಿಸಿಲ್ಲ.